****

**Projekt SALOMON in načrtovanje mobilnosti v Splošni bolnišnici Novo mesto**

[Splošna bolnišnica Novo mesto](https://www.sb-nm.si/norveski-mehanizem-salomon-2022-2024-) je ena od ključnih ustanov v jugovzhodni regiji, v kateri se letno zdravi prek 20.000 bolnikov, opravi 170.000 pregledov v specialističnih ambulantah, na urgenco pa se jih pripelje več kot 65.000. Večina ljudi – tudi 1.200 zaposlenih – za pot v bolnišnico uporablja osebno vozilo. Bolnišnično okolje je prometno izjemno obremenjeno, primanjkuje parkirnih mest, povečan je hrup. Iz tega izhaja, da je potrebno delati na spremembah potovalnih navad.

Z zavedanjem, da podnebne spremembe zahtevajo nujno ukrepanje na področju mobilnosti, sodelujemo v mednarodnem projektu **SALOMON** (**S**plošn**A** bo**L**nišnica n**O**vo **M**esto m**O**bilnostni **N**ačrt/General Hospital Novo mesto mobility plan). Tega sofinancirajo Islandija, Lihtenštajn in Norveška s sredstvi Finančnega mehanizma EGP v višini 393.000 EUR. Projekt se izvaja med leti 2022 in 2024. Partnerji v projektu so [Razvojni center Novo mesto](https://www.rc-nm.si/) (vodilni partner), Splošna bolnišnica Novo mesto ter [univerza Nord](https://www.nord.no/en) iz Kraljevine Norveške.

**Namen** projekta SALOMON je povečati ozaveščenost o trajnostni mobilnosti in spremeniti potovalne navade v regiji na način večje uporabe bolj trajnostnih prevoznih sredstev, kot so javni potniški promet, souporaba osebnih vozil, hoja in kolesarjenje.

**Glavni cilj** projekta je podpreti blaženje podnebnih sprememb z izdelavo mobilnostnega načrta za Splošno bolnišnico Novo mesto in izvesti 2 pilotna ukrepa, kot sta postavitev kolesarnice sistema izposoje koles GoNM in polnilnic za električna vozila. Dolgoročno želimo zmanjšati dnevno število prispelih vozil in prometno obremenjenost v okolici bolnišnice, razbremeniti cestno omrežje ter zmanjšati hrup in emisije toplogrednih plinov.

V sklopu projekta smo partnerji pripravili promocijski material ([**plakat**](https://razvojnicenter-my.sharepoint.com/:b:/g/personal/vane_urh_rc-nm_si/EdfuOExYGsNPqLrrmCuisqsB064FKvhP7sGQ2w_fltdLaA)in [**letak**](https://razvojnicenter-my.sharepoint.com/:b:/g/personal/vane_urh_rc-nm_si/ES6hYnHeRvBLnXguqiYL5fQBj3bgeIIGazxBsn-7Jgny1w?e=or0y13)) in [**anketo** o potovalnih navadah](https://forms.office.com/Pages/ResponsePage.aspx?id=B0cEYM4JVUKdWTHotiTp9H9Q07Nre-9Djw5eQe-ztmxUM0ZFUktTOUJKWU9CVzU1UjNCS1RWWTcyNC4u). Z njo želimo pridobiti nadaljnje informacije o potovalnih navadah do Splošne bolnišnice Novo mesto in izboljšati upravljanja trajnostne mobilnosti. Ob tej priložnosti vas vabimo, da izpolnite

[**ANKETO**](https://forms.office.com/Pages/ResponsePage.aspx?id=B0cEYM4JVUKdWTHotiTp9H9Q07Nre-9Djw5eQe-ztmxUM0ZFUktTOUJKWU9CVzU1UjNCS1RWWTcyNC4u)

s katero nam boste pomagali pri uresničevanju zadanih ciljev na področju trajnostne mobilnosti, blaženja ter prilagajanja na podnebne spremembe.

Več o projektu si lahko preberete na povezavi: <https://www.sb-nm.si/opis-salomon>

|  |  |  |
| --- | --- | --- |
| Slika, ki vsebuje besede besedilo  Opis je samodejno ustvarjen | Slika, ki vsebuje besede besedilo, znak, svetlo, izrezek  Opis je samodejno ustvarjen | Slika, ki vsebuje besede besedilo, izrezek  Opis je samodejno ustvarjen |

<https://www.norwaygrants.si/>